Nelspruit-botsing eis tweeDie vragmotor se wrak. Foto: Netcare 911 Twee mense is dood en 14 beseer nadat ŉ minibustaxi Dinsdagoggend teen ŉ vragmotor in Nelspruit gebots het. Athlenda Mathe, woordvoerder van Netcare 911, het gesê paramedici van verskeie nooddienste het bystand gebied by dié botsing wat omstreeks 07:15 op die N4-snelweg in die rigting van Malalane plaasgevind het. “Twee vroue was reeds dood toe paramedici by die toneel opgedaag het. Twee mense het kritieke beserings opgedoen en die res matige tot geringe beserings,” het Mathe gesê. Die vragmotorbestuurder was in die kajuit vasgekeer en moes deur die brandweer uit die wrak gesny word. Die beseerdes is na verskeie hospitale geneem vir verdere behandeling. Die oorsaak van die ongeluk word ondersoek. Die taxi se wrak. Foto: Netcare 911